b"\n_START_ARTICLE_\nEsmena calc\xc3\xa0ria\n_START_PARAGRAPH_\nEsmena calc\xc3\xa0ria o encalcinada \xc3\xa9s l'aplicaci\xc3\xb3 de materials rics en calci i magnesi en el s\xc3\xb2l en diverses formes que inclouen el marbre, el guix, la pedra calc\xc3\xa0ria, o l'hidr\xc3\xb2xid de calci. Aix\xc3\xb2 neutralitza l'acidesa del s\xc3\xb2l i incrementa l'activitat dels bacteris. Tanmateix, aplicar massa quantitat pot ser perjudicial per la vida de les plantes. Els materials rics en calci s\xc3\xb3n de reacci\xc3\xb3 b\xc3\xa0sica i el seu efecte \xc3\xa9s fer els s\xc3\xb2ls on s'aplica m\xc3\xa9s b\xc3\xa0sics arribant a ser de reacci\xc3\xb3 neutra._NEWLINE_L'esmena calc\xc3\xa0ria \xc3\xa9s molt comuna en els s\xc3\xb2ls m\xc3\xa9s o menys \xc3\xa0cids del m\xc3\xb3n per\xc3\xb2 no cal en els s\xc3\xb2ls calcaris o el problema \xc3\xa9s el contrari i en canvi abaixar el pH resulta m\xc3\xa9s dif\xc3\xadcil que no pas augmentar-lo._NEWLINE_El nivell amb qu\xc3\xa8 una quantitat donada de producte calcari incrementar\xc3\xa0 el pH per unitat de volum d'un s\xc3\xb2l dep\xc3\xa8n de la capacitat de bescanvi cati\xc3\xb2nic (CIC) de les part\xc3\xadcules del s\xc3\xb2l. Els s\xc3\xb2ls amb una baixa CIC mostraran un increment m\xc3\xa9s marcat del pH que els s\xc3\xb2ls amb m\xc3\xa9s lat CIC. Per\xc3\xb2 els s\xc3\xb2ls amb baix CIC tindran una lixiviaci\xc3\xb3 m\xc3\xa9s r\xc3\xa0pida de les bases afegides i tornaran a m\xc3\xa9s r\xc3\xa0pidament a la seva acidesa inicial si no es repeteix l'encalcinada. _NEWLINE_L'exc\xc3\xa9s d'encalcinada \xc3\xa9s m\xc3\xa9s probable que tingui lloc en s\xc3\xb2ls amb CIC b\xc3\xa0sic, com els s\xc3\xb2ls sorrencs que s\xc3\xb3n deficients en tamponadors com la mat\xc3\xa8ria org\xc3\xa0nica i l'argila.\n_START_SECTION_\nEfectes de l'esmena calc\xc3\xa0ria\n_START_PARAGRAPH_\nPr\xc3\xa0cticament nom\xc3\xa9s els s\xc3\xb2ls amb un pH per sota de 5,5 i superior a 7,0 presenten problemes relacionats amb la disponibilitat d'alguns nutrients, la toxicitat d'algunes elements, l'estructura del s\xc3\xb2ls, la vida microbiana, la degradaci\xc3\xb3 de la mat\xc3\xa8ria org\xc3\xa0nica, fixaci\xc3\xb3 del nitrogen i sofre, etc."